સવાલ : હું ૨૮ વર્ષની છું. કૉલેજમાં હતી ત્યારે મારી પાછળ બે છોકરાઓ પાગલ હતા, પણ મને તેમના પ્રત્યે જરાય આકર્ષણ નહોતું. તેઓ પ્રેમમાં જે પાગલપન કરતા હતા એ જોઈને મને મજા પડતી હતી. બન્ને વચ્ચે મને મેળવવા માટે ઘણી કૉમ્પિટિશન પણ થતી. આ બધું જોઈને મને થતું કે હું કદીય કોઈનીય પાછળ આવી ગાંડી નહીં થાઉં. જોકે આજે મારી હાલત પેલા બે છોકરાઓ કરતાંય ભૂંડી છે. છેલ્લા વરસથી મારી જ ઑફિસમાં કામ કરતો એક હૅન્ડસમ અને ડેશિંગ યુવાન મને ગમી ગયો છે. અમે પ્રોફેશનલી ઘણું જ સારું કામ કરીએ છીએ. તે પણ મારી સાથે ઘણો જ મળતાવડો છે. હું તો તેને પહેલી જ નજરમાં પ્રેમ કરવા લાગેલી, છતાં મેં કન્ટ્રોલ રાખ્યો. બે મહિના પહેલાં મેં તેને સામેથી પ્રપોઝ કરેલું, પણ એ વાત પર તેણે ઠંડું પાણી રેડીને ઉડાડી દીધેલી.